UP Transfer: 5 आईएएस और 7 पीसीएस अफसरों का तबादला, शशांक त्रिपाठी और आशुतोष मोहन बने सीएम के विशेष सचिव
उत्तर प्रदेश में योगी सरकार ने शुक्रवार को बड़ा प्रशासनिक फेरबदल किया है। सरकार ने 5 आइएएस अफसर और 7 पीसीएस अफसरों के तबादले हुए हैं।
UP Transfer: उत्तर प्रदेश में योगी सरकार ने शुक्रवार को बड़ा प्रशासनिक फेरबदल किया है। सरकार ने 5 आइएएस अफसर और 7 पीसीएस अफसरों के तबादले हुए हैं। श्रावस्ती सीडीओ ईशान प्रताप सिंह और गोंडा सीडीओ शशांक त्रिपाठी को मुख्यमंत्री का विशेष सचिव बनाया गया है।आजमगढ़ के ज्वाइंट मजिस्ट्रेट गौरव कुमार को मुख्य विकास अधिकारी गोंडा बनाया गया है। बागपत के ज्वाइंट मजिस्ट्रेट अनुभव सिंह को श्रावस्ती का मुख्य विकास अधिकारी बनाया गया है। वही, अन्नपूर्णा गर्ग को उत्तर प्रदेश राज्य सड़क परिवहन निगम का अपर प्रबंध निदेशक बनाया गया है।वहीं पीसीएस अधिकारी आशुतोष मोहन अग्निहोत्री को सीएम का विशेष सचिव नियुक्त किया गया है। अवनीश सक्सेना को उत्तर प्रदेश अधीनस्थ सेवा चयन आयोग का सचिव नियुक्त किया गया है।